6. โครงการในอนาคต

6.1 โครงการในอนาคต (PTL หรือ บริษัท - ประเทศไทย)

  6.1.1 สายการเคลือบซิลิโคน (PTL หรือ บริษัท - ประเทศไทย)

  เมื่อเดือนพฤษภาคม 2552 คณะกรรมการบริษัทได้อนุมัติให้บริษัทลงทุนในโครงการสายการเคลือบ
  ซิลิโคน
  ซึ่งเป็นอีกหนึ่งผลิตภัณฑ์ที่ให้มูลค่าเพิ่มแก่กิจการและเป็นการเพิ่มความหลากหลายของประเภท
  ผลิตภัณฑ์ของบริษัทด้วย บริษัทแม่ในอินเดียได้เริ่มโครงการสำหรับผลิตภัณฑ์ดังกล่าวตั้งแต่ปี 2550
  และนับแต่นั้นมาก็เป็นที่ยอมรับในตลาดเป็นอย่างดี
  จึงได้มีการตัดสินใจลงทุนในโครงการดังกล่าวอีก ภายในกลุ่มโพลีเพล็กซ์
  โครงการดังกล่าวกำลังดำเนินการในประเทศไทย
  โดยใช้พื้นที่บางส่วนของโรงงานในสยามอีสเทิร์นอินดัสเตียลพาร์ค
  ซึ่งติดกับโครงการเคลือบอัดขึ้นรูป และโรงงานคาสท์ โพลิโพรพิลีนฟิล์ม

  รายละเอียดโครงการ

-   เงินลงทุนในโครงการประมาณ 23 ล้านเหรียญสหรัฐ

-   กำลังการผลิตในสายการเคลือบนี้จะขึ้นอยู่กับประเภทผลิตภัณฑ์ที่ป้อนเข้าสู่สายการเคลือบ ซึ่ง
    จะอยู่ในระหว่าง 400 ถึง 600 ล้านตารางเมตร

-   ตลาดเป้าหมายสำคัญได้แก่ ยุโรป สหรัฐอเมริกา และเอเชีย

-   การใช้แผ่นฟิล์มดังกล่าวส่วนใหญ่สำหรับแผ่นฟิล์มลอกตราหรือฉลาก งานกราฟฟิก และ
    แผ่นฟิล์มใช้ในทางการแพทย์ ตลอดจนเส้นเทปซิงเกิ้ล

  เหตุผลในการลงทุน

-   โครงการนี้ช่วยเพิ่มความหลากหลายให้แก่ผลิตภัณฑ์แผ่นฟิล์ม PET ในปัจจุบันของกลุ่ม

-   ปัจจุบันการใช้แผ่นกระดาษลอกตราหรือฉลากยังคงแพร่หลาย และการใช้แผ่นฟิล์มลอกตรา
    หรือฉลากมีส่วนแบ่งตลาดการใช้เพียงร้อยละ 15 อย่างไรก็ตาม มีโอกาสความเป็นไปได้สูง
    มากที่จะมีการใช้แผ่นฟิล์มแทนแผ่นกระดาษมากขึ้น เนื่องจากแผ่นฟิล์มมีคุณสมบัติหลาย
    ประการเหนือกว่าแผ่นกระดาษ (เช่น แผ่นฟิล์มมีความเหนียวทนทานต่อการฉีกขาดมากกว่า
    กระดาษ และผ่านการพิสูจน์มาแล้วว่าเหมาะสมสำหรับใช้เป็นแผ่นตรา หรือฉลากสำหรับ
    เครื่องจักรที่ทำงานด้วยความเร็วสูง)

-   โครงการนี้ยังช่วยสร้างความแตกต่างให้กับบริษัทจากผู้ผลิตแผ่นฟิล์มรายอื่น ๆ ในเอเชีย
    ซึ่งไม่มีรายใดมีสายการเคลือบซิลิโคน

-   บริษัทมีความได้เปรียบที่มีสายการผลิตที่ครบวงจรที่ต่อเนื่องกับสายการเคลือบซิลิโคน เมื่อ
    เปรียบเทียบกับในยุโรปและสหรัฐอเมริกาซึ่งมีเป็นโรงงานเคลือบซิลิโคนแบบแยกโดดๆ
    ไม่ต่อเนื่องกับสายการผลิตแผ่นฟิล์มหรืออื่นๆ บริษัทจึงมีโครงสร้างต้นทุนที่แข่งขันได้ดีกว่า

-   เป็นการตอบสนองการขาดแคลนกำลังการผลิตสำหรับส่วนแบ่งตลาดนี้ โดยใช้ประโยชน์จาก
    ประสบการณ์ที่มีการผลิตประเภทเดียวกันในสายการผลิตที่อินเดีย

ความคืบหน้าของโครงการ

[]

-   บริษัทได้ทำสัญญารับการสนับสนุนทางการเงินเป็นเงินกู้ระยะยาวจำนวน 16.5
    ล้านเหรียญสหรัฐเพื่อเป็นส่วนหนึ่งของเงินลงทุนในโครงการ จากจำนวนนี้ เงินกู้จำนวน 6.9
    ล้านเหรียญสหรัฐได้มีการเบิกแล้ว ณ วันที่ 31 มีนาคม 2554
    เงินลงทุนในโครงการส่วนที่เหลือจะมาจากเงินค้างรับภายในของบริษัทเอง

-   เครื่องจักรหลักได้มีการจัดส่งและมาถึงโรงงานแล้ว ขณะนี้อยู่ระหว่างการติดตั้ง
    คาดว่าจะทดลองเครื่องจักรในช่วง 2-3 เดือนข้างหน้า

-   งานก่อสร้างโยธาและงานเดินอุปกรณ์ไฟฟ้าและเครื่องกลคาดว่าจะเสร็จสิ้นภายในเดือนมิถุนายน
    2554

-   บริษัทจะเริ่มดำเนินการจำหน่ายในเชิงพาณิชย์ในไตรมาสที่ 3 ของปีบัญชี 2553-54

-   บริษัทได้รับบัตรส่งเสริมการลงทุนจากคณะกรรมการส่งเสริมการลงทุนในโครงการนี้แล้ว

  6.1.2 การขยายกำลังการผลิตแผ่นฟิล์ม PET ชนิดบาง

  ในเดือนกรกฎาคม 2553 คณะกรรมการบริษัทอนุมัติในหลักการให้บริษัทขยายการลงทุนแผ่นฟิล์ม
  PET ชนิดบางในบริษัทย่อยในประเทศตุรกี โดยมูลค่าการลงทุนจำนวน 70 ล้านเหรียญสหรัฐ
  ในโครงการผลิตแผ่นฟิล์ม PET
  ควบคู่ไปกับสายการผลิตเม็ดพลาสติกและแผ่นฟิล์มเคลือบอลูมิเนียมที่เกี่ยวเนื่องกัน
  แต่ในการประชุมเมื่อวันที่ 25 พฤษภาคม 2554
  คณะกรรมการบริษัทได้มีมติอนุมัติให้มีย้ายสถานที่ตั้งโครงการดังกล่าวไปยังประเทศสหรัฐอเมริกา

  รายละเอียดโครงการ

-   มูลค่าการลงทุนทั้งหมดของโครงการคาดว่าประมาณ 75 ล้านเหรียญสหรัฐ

-   สายการผลิตแผ่นฟิล์ม PET ชนิดบาง จะมีขนาดกว้าง 8.7 เมตร โดยมีกำลังการผลิต
    31,000 ตันต่อปี และสายการผลิตแผ่นฟิล์มเคลือบอลูมิเนียมทำงานด้วยความเร็วสูง
    ขนาดกว้าง 2.85 เมตร โดยมีกำลังการผลิต 8,600 ตันต่อปี

-   การลงทุนนี้จะจัดดำเนินการโดยบริษัทที่จัดตั้งใหม่ในประเทศสหรัฐอเมริกา ซึ่งร้อยละ 100
    เป็นบริษัทย่อยของบริษัท และ/หรือร้อยละ 100 ถือโดยบริษัทย่อย

-   การลงทุนโครงการนี้ บริษัทจะใช้เงินทุนจากการขอรับสินเชื่อเงินกู้ระยะยาวจากธนาคาร
    ซึ่งคิดเป็นสัดส่วนร้อยละ 65-75 ของมูลค่าโครงการ
    และส่วนที่เหลือจะมาจากเงินสดหมุนเวียนของบริษัท และ/หรือบริษัทย่อยของบริษัทเอง

-   การดำเนินงานขยายกำลังการผลิตคาดว่าจะแล้วเสร็จภายใน 15 - 18
    เดือนนับจากวันที่ได้รับอนุมัติเงินกู้จากธนาคาร

  เหตุผลในการลงทุน

ส่วนแบ่งตลาดของบริษัทโพลีเพล็กซ์ในทวีปอเมริกาได้เพิ่มขึ้นอย่างมีนัยสำคัญหลังจากที่ได้มีการจัดตั้งบริษัทเพื่อการค้าในประเทศสหรัฐอเมริกา
เมื่อเดือนมกราคม 2549 ซึ่งบริษัทผู้ผลิตแผ่นฟิล์ม PET
ชนิดบางในประเทศสหรัฐอเมริกาได้มีการการผันตัวเองจากการผลิตเพื่อป้อนอุตสาหกรรมบรรจุภัณฑ์ไปสู่ผลิตภัณฑ์ที่ซับซ้อนสำหรับตลาดระดับบนและอุตสาหกรรมไฟฟ้า
อีกทั้งยังไม่มีผู้ผลิตรายใหม่เกิดขึ้น
จึงทำให้บริษัทโพลีเพล็กซ์เล็งเห็นถึงส่วนแบ่งตลาดที่เพิ่มมากขึ้นในประเทศสหรัฐอเมริกา
ทางบริษัทได้ประเมินถึงทางเลือกต่างๆ
ทั้งในด้านการให้บริการในตลาดประเทศสหรัฐอเมริกาจากสถานที่ตั้งในการผลิตที่มีอยู่ ได้แก่
การจัดตั้งโรงงานผลิตในประเทศสหรัฐอเมริกา
ซึ่งทางบริษัทเล็งเห็นว่าการมีทำเลที่ตั้งโรงงานในประเทศจะทำให้ได้เปรียบคู่แข่งในระยะยาวมากกว่าเมื่อเปรียบเทียบกับการมีคู่ค้าที่อยู่นอกประเทศ
ซึ่งบริษัทจะได้รับประโยชน์หลายด้านด้วยกันดังนี้

-   การอยู่ใกล้ตลาดสำคัญจะเป็นการช่วยลดระยะเวลารอบการผลิตของโรงงาน
    การขนส่งสินค้าจะรวดเร็วขึ้น
    และสามารถสร้างความแตกต่างให้เกิดขึ้นในความรู้สึกของลูกค้าได้อย่างชัดเจน
    นอกจากนี้ยังเป็นการช่วยลดขั้นตอนด้านโลจิสติกส์ ประหยัดค่าขนส่งสินค้า
    และลดเงินทุนหมุนเวียน

-   วัตถุดิบหลักทั้ง PTA และ MEG มีปริมาณส่วนเกินในอเมริกาเหนือ
    และมีความเป็นไปได้ของแนวคิดการมีทำเลที่ตั้งร่วมกันซึ่งจะเป็นการประหยัดยิ่งขึ้นอีกในเชิงเศรษฐกิจ

-   ความเสี่ยงจากมาตรการทางการค้าต่างๆ
    ไม่ว่าจะเป็นมาตรการตอบโต้การทุ่มตลาด/การอุดหนุนทางการค้า (AD/CVD)
    ก็จะลดลงไป/หมดไป

-   การมีทำเลที่ตั้งเพิ่มยังเป็นการช่วยกระจายความเสี่ยงทางธุรกิจโดยรวมอีกด้วย

  6.1.3 โครงการสายการผลิตแผ่นฟิล์ม PET ชนิดหนา

  เมื่อวันที่ 14 กุมภาพันธ์ 2554
  คณะกรรมการบริษัทได้อนุมัติให้บริษัทลงทุนในโครงการสายการผลิตแผ่นฟิล์ม PET
  ชนิดหนาในประเทศไทย ซึ่งในช่วงที่ผ่านมา
  มีการเปลี่ยนแปลงด้านโครงสร้างหลายครั้งในอุตสาหกรรมแผ่นฟิล์ม PET ผู้ผลิตแผ่นฟิล์ม PET
  ชนิดบางรายใหญ่บางรายเร่งดำเนินการที่จะเลิกการผลิตและจำหน่ายผลิตภัณฑ์ในเซ็กเมนต์ตลาดสินค้าอย่างบรรจุภัณฑ์
  (แผ่นฟิล์มบาง) และแผ่นฟิล์มสำหรับอุตสาหกรรม (แผ่นฟิล์มทั้งชนิดบางและชนิดหนาแบบดั้งเดิม)
  ที่มีการแข่งขันสูงไปยังเซ็กเมนต์ที่เป็นโรงงานผลิตอุปกรณ์ไฟฟ้าและอีเล็กทรอนิกส์
  (การใช้แผ่นฟิล์มชนิดหนาแบบใหม่) ซึ่งจัดเป็น
  กลยุทธ์วางตำแหน่งทางการตลาดใหม่เพื่อเพิ่มขีดความสามารถในการแข่งขันในระยะยาว
  สิ่งนี้ทำให้ผู้ผลิตแผ่นฟิล์ม PET ที่สำคัญบางราย
  เปลี่ยนเป้าหมายจากที่เน้นแผ่นฟิล์มชนิดบางสำหรับสินค้าอุปโภคบริโภคเป็นแผ่นฟิล์ม PET
  ชนิดหนาที่มีวัตถุประสงค์การใช้เฉพาะ ทั้งนี้ ขณะที่การผลิตแผ่นฟิล์ม PET
  ชนิดบางจะยังคงเป็นธุรกิจหลักของโพลีเพล็กซ์
  บริษัทจะประเมินโอกาสในการทำธุรกิจที่เกี่ยวข้องอื่นๆด้วย
  เพื่อการเติบโตที่ยั่งยืนในอุตสาหกรรมนี้

  รายละเอียดโครงการ

-   มูลค่าการลงทุนทั้งหมดของโครงการ (รวมเงินทุนหมุนเวียน) คาดว่าประมาณ 75 ล้านเหรียญ
    สหรัฐ

-   สายการผลิตแผ่นฟิล์ม PET ชนิดหนา จะมีขนาดกว้าง 5.9 เมตร โดยมีกำลังการผลิต
    28,800 ตันต่อปี และการผลิตเม็ดพลาสติกแบบ Batch โดยมีกำลังการผลิต 28,000 ตันต่อปี

-   ประเภทผลิตภัณฑ์ของสายการผลิตแผ่นฟิล์ม PET ชนิดหนาใหม่ จะมีความหนา 23-350
    ไมครอน

-   การลงทุนโครงการนี้ บริษัทจะใช้เงินทุนจากการขอรับสินเชื่อเงินกู้ระยะยาวจากธนาคาร
    ซึ่งคิดเป็นสัดส่วนร้อยละ 65-75 ของมูลค่าโครงการ
    และส่วนที่เหลือจะมาจากเงินสดหมุนเวียนของบริษัท และ/หรือบริษัทย่อยของบริษัทเอง

-   โครงการนี้คาดว่าจะเริ่มดำเนินการภายใน 18 – 24
    เดือนนับจากวันที่ได้รับอนุมัติเงินกู้จากธนาคาร ซึ่งคาดว่าจะเริ่มได้ในไตรมาสที่ 1 ของปีบัญชี
    2556 – 57

  เหตุผลในการลงทุน

  โพลีเพล็กซ์เป็นผู้จัดจำหน่ายแผ่นฟิล์ม PET
  ชนิดบางหลักให้กับผู้ผลิตแปรรูปใหญ่ๆเกือบทุกรายในตลาดสำคัญๆของโลก
  ซึ่งการที่โพลีเพล็กซ์ได้ดำเนินโครงการผลิตแผ่นฟิล์ม PET ชนิดหนา
  ทำให้เกิดประโยชน์หลายประการดังนี้

-   กระจายความเสี่ยงโดยเปลี่ยนจากการเน้นเซ็กเมนต์บรรจุภัณฑ์เป็นหลักไปสู่เซ็กเมนต์อุตสาหกรรม

-   แผ่นฟิล์มชนิดหนาสามารถสร้างส่วนต่างกำไรได้สูงกว่าและเป็นธุรกิจที่มีความมั่นคงมากกว่า
    ซึ่งเป็นการช่วยลดความเสี่ยงจากความผันผวนของรายได้

-   บริษัทมีโอกาสที่จะผลิตเพื่อป้อนแผ่นฟิล์มชนิดหนาสำหรับสายการผลิตแผ่นฟิล์มเคลือบอัดขึ้นรูป
    (ซึ่งตั้งอยู่ในประเทศไทย)
    และสายการผลิตแผ่นฟิล์มเคลือบซิลิโคนที่กำลังมีการลงทุนผลิตในประเทศไทย
    อันเป็นการสนองความต้องการภายในกลุ่มเอง

-   เป็นการเสริมให้โพลีเพล็กซ์เป็นที่รู้จักมากขึ้นในกลุ่มประเทศเอเซียตะวันออกเฉียงเหนือ (ญี่ปุ่น
    เกาหลี และไต้หวัน) ซึ่งเป็นตลาดใหญ่สำหรับแผ่นฟิล์มชนิดหนาแบบดั้งเดิม

-   ใช้ประโยชน์จากเครือข่ายการขายและจัดจำหน่ายที่มีอยู่ในปัจจุบันให้ได้อย่างเต็มที่

-   ต่อยอดความสามารถในการแข่งขันด้านต้นทุนพื้นฐานที่สำคัญๆ
    โดยจะเป็นส่วนหนึ่งของโรงงานอุตสาหกรรมการผลิตรายใหญ่ซึ่งเป็นผู้นำในด้านการลดสิ่งต่อไปนี้

    -   ต้นทุนของเงินลงทุน

    -   ค่าใช้จ่ายและค่าโสหุ้ยในการดำเนินงาน ได้แก่ ค่าใช้จ่ายพนักงาน บริการที่ใช้ร่วมกัน
        ค่าใช้จ่ายในการขายและการบริหารทั่วไป เป็นต้น

6.2 การลงทุนอื่น ๆ

  เพื่อเป็นการปรับปรุงความสามารถในการผลิตให้เพิ่มมากขึ้นลดการสูญเสียระหว่างการผลิต
  พัฒนาสินค้า และควบคุมคุณภาพให้ดียิ่งขึ้นอย่างต่อเนื่อง บริษัทได้จัดสรรงบประมาณเพื่อการลงทุน
  ทั้งขนาดเล็ก/ขนาดปานกลาง ตามเกณฑ์การวิเคราะห์ต้นทุนต่อผลประโยชน์ที่จะได้รับ
  เงินลงทุนในโครงการรวมสำหรับโครงการดังกล่าวในช่วง 12-15
  เดือนข้างหน้าคาดว่าจะเท่ากับประมาณ 100-150
  ล้านบาทซึ่งรวมโครงการอนุรักษ์พลังงานบางโครงการ
  นอกเหนือไปจากชิ้นส่วนสำรองและอุปกรณ์เบ็ดเตล็ดเพื่อการดูแลรักษาเครื่องจักร